Diana Șoșoacă a luat încă o amendă după scandalul făcut în trafic. Ea va plăti 1.000 lei pentru expresiile proferate la adresa polițiștilor rutieri. Senatoarea a rămas fără permis de conducere, duminică, după ce a fost surprinsă de aparatul radar circulând cu o viteză de 110 kilometri/oră într-o zonă în care limita maximă era de 40 de kilometri/oră. În stilul caracteristic, politicianul a încercat să-i intimideze pe polițiști, ajungând să-i jignească pentru modul în care completează procesul verbal.
Diana Șoșoacă a primit o nouă amendă după afirmațiile și expresiile proferate la adresa polițiștilor rutieri în data de 10 martie, atunci când aceasta a fost sancționată pentru depășirea limitei maxime de viteză. Senatoarea a luat o amendă de 1000 de lei, potrivit art. 2, pct. 1 din Legea 61/1991 actualizată, pentru că a încălcat anumite norme de conviețuire socială, a ordinii și liniștii publice.
Diana Șoșoacă a făcut circ după ce a rămas fără permis pentru 90 de zile. Senatoarea a fost prinsă de polițiști că circula în localitate cu peste 110 kilometri pe oră.
Șoșoacă susține că totul este o manevră politică, iar polițiștii ar fi primit ordin să îi rețină permisul. Mai mult, senatoarea amenință că pe timpul campaniei electorale va călători cu avioanele și cu elicopterele să nu mai fie prinsă de autorități.